laion/Wikipedia-Exotic huggingface dataset:
আজিজ মুহাম্মদ

আজিজ মুহাম্মদ ইবনে যাহির গাজী ( আনু. ১২১৩ – ২৬ নভেম্বর ১২৩৬) আলেপ্পোর আইয়ুবীয় রাজবংশের আমির এবং যাহির গাজীর পুত্র এবং মিশরের সুলতান সালাহউদ্দিনের নাতি ছিলেন। তাঁর মা দায়ফা খাতুন ছিলেন সালাউদ্দিনের ভাই আদিলের মেয়ে। আজিজের বয়স যখন মাত্র তিনবছর, তখন পঞ্চাশ বছর বয়সে তাঁর পিতা যাহির গাজী ১২১৬ সালে মারা গিয়েছিলেন। তিনি সেসময়েই আলেপ্পোর শাসক হিসাবে তাঁর পিতার অবস্থান উত্তরাধিকার সূত্রে পেয়েছিলেন। একটি রিজেন্সি কাউন্সিল গঠিত হয়েছিল, যা শিহাবুদ্দিন তুগরিলকে তার আতাবেগ বা অভিভাবক হিসাবে নিযুক্ত করেছিল। তুগরিল যাহির গাজীর মামলুক এবং পরবর্তী ১৫ বছর আলেপ্পোর কার্যকর শাসক ছিলেন। আজিজ ১৭ বছর বয়স পর্যন্ত ক্ষমতার প্রকৃত নিয়ন্ত্রণ নেননি, এই সময়ে তিনি তুগরিলকে তার কোষাধ্যক্ষ হিসাবে ধরে রেখেছিলেন। সাধারণভাবে, তিনি আইয়ুবীয় রাজবংশের বিভিন্ন সদস্যের মধ্যে জটিল বিরোধের দিকে ঝুঁকে পড়া এড়িয়েছিলেন এবং আলেপ্পোর প্রতিরক্ষা এবং অবকাঠামোকে শক্তিশালী করার কাজে মনোনিবেশ করেছিলেন। যাহির গাজী দ্বারা শুরু হওয়া এবং আজিজ মুহাম্মদের দ্বারা সম্পন্ন নির্মাণকাজগুলির মধ্যে হল দুর্গের পুনর্গঠন এবং এর মধ্যে প্রাসাদ, মসজিদ, অস্ত্রাগার এবং জলের কুটির নির্মাণ করা হয়েছিল। আজিজ কামিলের কন্যা ফাতিমা খাতুনকে বিয়ে করেছিলেন বলে জানা গিয়েছিল, যিনি স্পষ্টতই আলেপ্পোতে দুটি মাদ্রাসা নির্মাণের জন্য তাঁর অনুরাগ প্রকাশ করেছিলেন এবং দুটি মাদ্রাসা নির্মাণের কাজ করেছিলেন। আজিজের বয়স বৃদ্ধির সময়ে, ১২৩২ সালে মিশরের সুলতান কামিল একটি বড় বাহিনীকে একত্রিত করে আইয়ুবীয় অঞ্চলসমূহ থেকে দিয়র বকর আক্রমণ করার জন্য সেনাবাহিনীকে একত্রিত করেন। আলেপ্পোই ছিলেন একমাত্র আমিরাত, যেটি এই অভিযান থেকে দূরে ছিল এবং কোনও সৈন্যের অবদান রাখেননি। যাইহোক, ১২৩৪ সালে আজিজ কামিলের নেতৃত্বাধীন অন্য সেনাবাহিনীতে অবদান রেখেছিল এমন একক ইউনিট তৈরি করেছিল যা আনাতোলিয়ায় আক্রমণ করতে বেরিয়েছিল, সম্ভবত মালাতিয়ার দিকে যাত্রা করেছিল। আজিজ নিজে এই অভিযানে অংশ নেননি। এই অভিযানটি কোনোভাবে সেলজুক রাজবংশের সুলতান আলাউদ্দিন কায়কোবাদের বাহিনীর কারণে ফিরে আসতে বাধ্য হয়েছিল। আজিজ মাত্র তেইশ বছর বয়সে ১২৩৬ সালের ২৬ নভেম্বর মারা যান। তখন তার বড় ছেলে নাসির ইউসুফের বয়স মাত্র সাত বছর ছিল, তাই আজিজের মা দায়ফা খাতুন নেতৃত্বে গ্রহণ করেছিলেন। আজিজের কন্যা গাজিয়া খাতুন দ্বিতীয় কায়খুসরাওর রুমের সালজুক সুলতানকে বিয়ে করেছিলেন। Tabbaa, Yasser, Constructions of Power and Piety in Medieval Aleppo, Pennsylvania State University Press, 1997, আইএসবিএন ০-২৭১-০১৫৬২-৪, p.29 Tabbaa, Yasser, Constructions of Power and Piety in Medieval Aleppo, Pennsylvania State University Press, 1997, আইএসবিএন ০-২৭১-০১৫৬২-৪, p.60 Tabbaa, Yasser, Constructions of Power and Piety in Medieval Aleppo, Pennsylvania State University Press, 1997, আইএসবিএন ০-২৭১-০১৫৬২-৪, p.136 Humphreys,R. S. From Saladin to the Mongols: The Ayyubids of Damascus 1193-1260, SUNY Press 1977 p.222 Humphreys,R. S. From Saladin to the Mongols: The Ayyubids of Damascus 1193-1260, SUNY Press 1977 p.224-5 Setton, K.M., Volff R.L. & Hazard H.W., A History of the Crusades, vol 2: The Later Crusades, 1189-1311, University of Wisconsin Press, 1969 p.704 Humphreys,R. S. From Saladin to the Mongols: The Ayyubids of Damascus 1193-1260, SUNY Press 1977 p.229 Humphreys,R. S. From Saladin to the Mongols: The Ayyubids of Damascus 1193-1260, SUNY Press 1977 p.389
মুজিবুর রহমান হাওলাদার (সচিব)

মুজিবুর রহমান হাওলাদার একজন বাংলাদেশি সরকারি কর্মকর্তা যিনি জাতীয় নদী রক্ষা কমিশনের দ্বিতীয় চেয়ারম্যান হিসেবে দায়িত্ব পালন করেছেন। ইতিপূর্বে তিনি ভূমি মন্ত্রণালয়ের সচিব হিসেবে দায়িত্ব পালন করেছেন। তিনি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেছিলেন। মুজিবুর রহমান হাওলাদার ঢাকা বিশ্ববিদ্যালয় থেকে সামাজিক বিজ্ঞান বিভাগে স্নাতক এবং স্নাতকোত্তর ডিগ্রি অর্জন করেছেন। তিনি জগন্নাথ বিশ্ববিদ্যালয়ের সামাজিক বিজ্ঞান অনুষদ থেকে ডক্টর অফ ফিলোসফি ডিগ্রি অর্জন করেন। হাওলাদার ১৯৮২ সালে নিয়মিত ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি সহকারী কমিশনার ও ম্যাজিস্ট্রেট হিসাবে যোগদান করে বেশ কয়েকটি মন্ত্রণালয়ের অতিরিক্ত সচিব ও যুগ্ম-সচিব হিসেবে দায়িত্ব পালন করেন। তিনি ভূমি মন্ত্রণালয়ের সচিব হিসেবে দায়িত্ব পালনের পাশাপাশি ভূমি মন্ত্রণালয়ের আপিল বোর্ডের চেয়ারম্যানের দায়িত্ব পালন করেন। তিনি বাংলাদেশ সিভিল সার্ভিস প্রশাসন একাডেমিতে এবং বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশনের (বিয়াম) উপপরিচালক ও পরিচালক হিসাবেও দায়িত্ব পালন করেছেন। "ড. মুজিবুর রহমান হাওলাদার, চেয়ারম্যান"। বাংলাদেশ জাতীয় তথ্য বাতায়ন। ৩১ জানুয়ারি ২০১৮। ২৩ মে ২০২০ তারিখে মূল থেকে আর্কাইভ করা। সংগ্রহের তারিখ ২৩ মে ২০২০।  জ্যেষ্ঠ প্রতিবেদক। "নতুন ভূমি সচিব মুজিবুর রহমান হাওলাদার"। বিডিনিউজ টোয়েন্টিফোর ডটকম। ২৩ মে ২০২০ তারিখে মূল থেকে আর্কাইভ করা। সংগ্রহের তারিখ ২৩ মে ২০২০।  যুগান্তর রিপোর্ট (১৫ জানুয়ারি ২০১৮)। "নদী রক্ষা কমিশনের নতুন চেয়ারম্যান ড. মুজিবুর, ৪৩ অতিরিক্ত সচিব ও যুগ্ম সচিবের দফতর বদল"। দৈনিক যুগান্তর। সংগ্রহের তারিখ ২৩ মে ২০২০।
সোলা আসেদেকো

সোলা আসেদেকো একজন নাইজেরীয় চলচ্চিত্র অভিনেত্রী, চলচ্চিত্র নির্মাতা এবং পরিচালক। তিনি আবেণী চলচ্চিত্রে তার ভূমিকায় জন্য জনপ্রিয়, চলচ্চিত্রটি ২০০৬ সালে মুক্তি পায় এবং পরিচালনা করেন তুন্দে কেলানী। আসেদেকোর জন্ম দক্ষিণ নাইজেরিয়ার লাগোস রাজ্যে। তিনি ওগোবায় সোমরি কমপ্রেসিয়েন্স উচ্চ বিদ্যালয়ে পড়াশুনা করেন ও পশ্চিম আফ্রিকা স্কুল শংসাপত্র অর্জন করেন। তারপর তিনি লাগোস বিশ্ববিদ্যালয়ে পড়েন, যেখানে তিনি থিয়েটার শিল্পকলা বিষয়ে স্নাতক ডিগ্রি লাভ করেন এবং পরে জন প্রশাসনে স্নাতকোত্তর ডিগ্রি অর্জন করেন। তিনি ২০০৬ সালে অভিনয় করা শুরু করেন, একই বছর তিনি আবেণী নামক চলচ্চিত্রের শীর্ষ ভূমিকায় অভিনয় করেন, যেটি পরিচালনা করেন তুন্দে কেলানী। এই ছবিতে তার ভালো অভিনয়ের কারণে তুন্দে তার দ্বিতীয় চলচ্চিত্র দ্য ন্যারো পাথ-এ তাকে অভিনয় করার সুযোগ দেন। সোলা এতে প্রধান চরিত্রে অভিনয় করেছিলেন। তিনি বেশ কয়েকটি নাইজেরীয় চলচ্চিত্র এবং অপেরাতে অভিনয় করেছেন। আবেণী (২০০৬) দ্য ন্যারো পাথ (২০০৬) "THE SECRET AGONY OF ACTRESS SOLA ASEDEKO"। nigeriafilms.com। ১৮ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৫।  "THE SECRET AGONY OF ACTRESS SOLA ASEDEKO"। TheNigerianVoice। সংগ্রহের তারিখ ৫ এপ্রিল ২০১৫।  Adeboyejo Ayo। "I am single, but not searching–Nollywood actress, Sola Asedeko"। Newswatch Times। ২০ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৫।  "Movie Reviews"। The New York Times (ইংরেজি ভাষায়)। ২০১৭-১২-২১। আইএসএসএন 0362-4331। সংগ্রহের তারিখ ২০১৭-১২-২২।  "Actress Sola Asedeko and her secret bodyguards"। Modern Ghana। সংগ্রহের তারিখ ৫ এপ্রিল ২০১৫।  "Nollywood Actress Sola Asedeko Delivers Baby Boy"। mjemagazine.com। ১০ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৫।  "Abeni"। The Nation (Nigeria)। ৩১ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৪।
উইলিয়াম লিং

উইলিয়াম ভিক্টর স্টোন লিং (ইংরেজি: William Ling; জন্ম: ৩ অক্টোবর, ১৮৯১ - মৃত্যু: ২৬ সেপ্টেম্বর, ১৯৬০) কিম্বার্লী এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৩ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, ডানহাতে মাঝারিসারিতে কার্যকরী ব্যাটিং করতেন উইলিয়াম লিং। ১৯১০-১১ মৌসুম থেকে ১৯২৯-৩০ মৌসুম পর্যন্ত উইলিয়াম লিংয়ের প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান ও লেগ স্পিন বোলার উইলিয়াম লিং ১৯১১ সাল থেকে ১৯৩০ সাল পর্যন্ত গ্রিকুয়াল্যান্ড ওয়েস্ট দলের পক্ষে খেলেছিলেন। মাঝখানে, ১৯২৮-২৯ মৌসুমে ইস্টার্ন প্রভিন্সের পক্ষে এক মৌসুম খেলেন। সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন উইলিয়াম লিং। ৫ নভেম্বর, ১৯২১ তারিখে ডারবানে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৮ জানুয়ারি, ১৯২৩ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। ২৬ সেপ্টেম্বর, ১৯৬০ তারিখে ৬৮ বছর বয়সে ট্রান্সভালের ব্রাকপ্যান এলাকায় উইলিয়াম লিংয়ের দেহাবসান ঘটে। "First-class matches played by William Ling"। CricketArchive। সংগ্রহের তারিখ ৩০ জানুয়ারি ২০১৭।  ক্লদ ফ্লোকেট বুস্টার নুপেন দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে উইলিয়াম লিং (ইংরেজি) ক্রিকেটআর্কাইভে উইলিয়াম লিং (সদস্যতা প্রয়োজনীয়) (ইংরেজি)
বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশন

বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট ফাউন্ডেশন বা বিয়াম ঢাকা বাংলাদেশে অবস্থিত একটি স্বায়ত্তশাসিত রাষ্ট্রীয় প্রতিষ্ঠান। ইনস্টিটিউটটি ১৯৯১ সালে প্রতিষ্ঠিত হয়। ২০০০ সাল থেকে ফাউন্ডেশনটি ১৭টি বিআইএম ল্যাবরেটরি স্কুল এবং তিনটি বিআইএম মডেল স্কুল এবং কলেজ প্রতিষ্ঠা করেছে। ২০০২ সালের নভেম্বর মাসে বাংলাদেশ সরকারের সহায়তায় ইনস্টিটিউটটিকে বিআইএএম ফাউন্ডেশনে রূপান্তরিত করে। এটি স্ব-অর্থায়নে পরিণত হয় এবং এটি বাংলাদেশ অ্যাডমিনিস্ট্রেটিভ সার্ভিসের অন্তর্ভুক্ত। "BIAM Foundation"। biamfoundation.org (ইংরেজি ভাষায়)। সংগ্রহের তারিখ ২০ ডিসেম্বর ২০১৭।  "Raise awareness about AIDS"। The Daily Star (ইংরেজি ভাষায়)। ২০ এপ্রিল ২০১০। সংগ্রহের তারিখ ২০ ডিসেম্বর ২০১৭।  "Youths together to decide their future"। The Daily Star (ইংরেজি ভাষায়)। ২৪ জুলাই ২০০৯। সংগ্রহের তারিখ ২০ ডিসেম্বর ২০১৭।  "Education"। biamfoundation.org (ইংরেজি ভাষায়)। সংগ্রহের তারিখ ২০ ডিসেম্বর ২০১৭।
ওহোস দেল সালাদো পর্বত

ওহোস দেল সালাদো (স্পেনীয় ভাষায়: Nevado Ojos del Salado) দক্ষিণ আমেরিকার দক্ষিণ-পশ্চিমভাগে, পূর্ব চিলিতে অবস্থিত একটি বিশালাকার আগ্নেয়গিরি। এটি আতাকামা মরুভূমির পূর্বে আন্দেস পর্বতমালাতে চিলি ও আর্জেন্টিনার সীমান্তের কাছে অবস্থিত। এর উচ্চতা ৬,৮৯৩ মিটার। এটি আকোনকাগুয়া পর্বতের পরেই দক্ষিণ আমেরিকার দ্বিতীয় সর্বোচ্চ পর্বত এবং বিশ্বের সবচেয়ে উঁচু সক্রিয় আগ্নেয়গিরি। যদিও অতীতে এই পর্বতে কোন বড় ধরনের অগ্ন্যুৎপাত ঘটেনি, এর শীর্ষে আগ্নেয় ফাটলগুলি থেকে নিয়ত ধোঁয়া নির্গত হচ্ছে। পর্বতটির জ্বালামুখে ১০০ মিটার ব্যাসের একটি হ্রদ আছে, যা সম্ভবত বিশ্বের সবচেয়ে বেশি উঁচুতে অবস্থিত হ্রদ। উইকিমিডিয়া কমন্সে ওহোস দেল সালাদো পর্বত সংক্রান্ত মিডিয়া রয়েছে।
কনর ম্যাকগ্রেগর

কনর এনথনি ম্যাকগ্রেগর (আইরিশ: Conchúr Antóin Mac Gréagóir); (জন্ম ১৪ জুলাই, ১৯৮৮) হলেন একজন আইরিশ পেশাদার মিশ্র মার্শাল আর্টিস্ট এবং বক্সার। তিনি হলেন একজন প্রাক্তন আলটিমেট ফাইটিং চ্যাম্পিঅনশীপ (ইউএফসি) ফিদারওয়েট এবং লাইটওয়েট চ্যাম্পিঅন। ১১ মে, ২০২০ পর্যন্ত তিনি #৯ নম্বরে আছেন ইউএফসি মেন'স পাউন্ড-ফর-পাউন্ড র্যাঙ্কিংস-এ, #৪ অবস্থানে ইউএফসি লাইটওয়েট র্যাঙ্কিংস-এ এবং #১৪ অবস্থানে ইউএফসি ওয়েল্টারওয়েট র্যাঙ্কিংস-এ। ম্যাকগ্রেগর হলেন একজন প্রাক্তন কেইজ ওয়ারিওর্স ফিদারওয়েট এবং লাইটওয়েট চ্যাম্পিঅন। ২০১৫ সালে, ইউএফসি ১৯৪-এ, তিনি হোস্ আলদো-কে ইউএফসি ফিদারওয়েট চ্যাম্পিঅনশীপে প্রথম রাউন্ডে নকআউট করেছিলেন ১৩ সেকেন্ডে, যা হলো সবচেয়ে কম সময়ে কারো কোনো ইউএফসি টাইটেল জিতে নেওয়ার ইতিহাস। এডি আলভারেজ-কে লাইটওয়েট চ্যাম্পিঅনশীপে ইউএফসি ২০৫-এ হারিয়ে দেওয়ার পর, ম্যাকগ্রেগর হয়েছিলেন প্রথম কেউ যে কিনা ইউএফসির ইতিহাসে দুই আলাদা ক্যাটাগরিতেই চ্যাম্পিঅন হয়েছেন। তার সর্বপ্রথম ম্যাচে, তিনি হেরে গিয়েছিলেন ফ্লয়েড মেওয়েদার জুনিয়র এর কাছে। তিনি হলেন এমএমএ এর ইতিহাসে সর্বোচ্চ পে-পার-ভিউ (পিপিভি) অর্জনকারী এবং তিনি সর্বোচ্চ পে-পার-ভিউ অর্জন করা ইউএফসির ছয় ইভেন্টের পাঁচটিতেই ছিলেন। তার হাবিব নুরমাগোমেডোভ এর সাথে ইউএফসি ২২৯ এর ম্যাচটি ২.৪ মিলিয়ন পিপিভি অর্জন করেছিল, যা কোনো এমএমএ এর ইভেন্টে সর্বোচ্চ। মেওয়েদার এর সাথে তার বক্সিং ম্যাচ ৪.৩ মিলিয়ন পিপিভি অর্জন করেছিল উত্তর আমেরিকায়, যা হলো ইতিহাসে দ্বিতীয় সর্বোচ্চ। "The most surprising stories behind Conor McGregor's incredible success"। IrishCentral। ১৩ ডিসেম্বর ২০১৬। সংগ্রহের তারিখ ৩ সেপ্টেম্বর ২০১৭।  Rondina, Steven (৮ এপ্রিল ২০১৮)। "Conor McGregor Officially Stripped of UFC Title Following UFC 223"। Bleacher Report। সংগ্রহের তারিখ ৭ অক্টোবর ২০১৮।  "Rankings | UFC"। www.ufc.com। সংগ্রহের তারিখ ১৩ মে ২০২০।  Doyle, Dave (১৩ ডিসেম্বর ২০১৫)। "UFC 194 results: Conor McGregor knocks out Jose Aldo in 13 seconds"। MMA Fighting।  Thomas, Luke (১৬ নভেম্বর ২০১৬)। "Chat Wrap: UFC 205, McGregor, title shots & more"। MMA Fighting।  Jones, Chris (১৫ এপ্রিল ২০১৫)। "Conor McGregor Doesn't Believe in Death"। Esquire।  "Event buys"। Tapology.com। সংগ্রহের তারিখ ২১ অক্টোবর ২০১৮।  Christ, Scott (১৪ ডিসেম্বর ২০১৭)। "Mayweather v McGregor: Final pay-per-view numbers are official"। Bad Left Hook। সংগ্রহের তারিখ ৭ অক্টোবর ২০১৮।
এনিওলা আজাও

এনিওলা আজাও একজন নাইজেরীয় অভিনেত্রী। তিনি প্রায় ৭৫টির বেশি চলচ্চিত্রে অভিনয় করেছেন। তিনি তার গতিশীলতা এবং তার অভিনয়ের বহুমুখিতা জন্য পরিচিত। আজাও এবং তার যমজ বোন, তার পিতা-মাতার ছয় সন্তানের মধ্যে সবচেয়ে ছোট। আজাও এপে শহরের সেন্ট মাইকেল'স অ্যাংলিকান প্রাথমিক বিদ্যালয় এবং আর্মি মাধ্যমিক বিদ্যালয়ে পড়াশোনা করেন। তিনি ছোট থেকেই অভিনেত্রী হওয়ার স্বপ্ন দেখেতেন। আজাও ইয়াবা কলেজ অফ টেকনোলজি এবং তারপরে লাগোস বিশ্ববিদ্যালয়ে পড়েন ও অ্যাকাউন্টিংয়ে ডিগ্রি অর্জন করেন। আজাও ২০০৪ সালে প্রথম অভিনয় করেন। তিনি ইগবা আইমো চলচ্চিত্রে শীর্ষ ভূমিকায় অভিনয় করেন। তিনি যে অন্যান্য ছবিতে অভিনয় করেছেন সেগুলির মধ্যে রয়েছে: এনিয়োলা, ইরিন অরিন এবং দারামোলা। ২০১৮ সালে তিনি দ্য ভেন্ডার ছবিতে অভিনয় করেছিলেন। ২০১৮ সালের ডিসেম্বরে মুক্তি পাওয়া ইয়েলে আরা চলচ্চিত্রে তিনি শীর্ষ ভূমিকায় অভিনয় করেন। তিনি ২০১৫ সালে "ইয়োরুবা ভাষার চলচ্চিত্রে সহায়ক চরিত্রে সেরা অভিনেত্রী" বিভাগে নলিউডের সেরা পুরস্কার পাওয়ার জন্য মনোনীত হন, কিন্তু তিনি এই পুরষ্কারটি জিততে পারেননি। "Eniola Ajao Biography"। nigerianfinder.com। সংগ্রহের তারিখ ৩০ সেপ্টেম্বর ২০১৯।  Kabir, Olivia (১৭ ডিসেম্বর ২০১৮)। "Actress Eniola Ajao Biography"। Legit। সংগ্রহের তারিখ ৩০ সেপ্টেম্বর ২০১৯।  Bakare, Bukola (৮ অক্টোবর ২০১৭)। "People think I'm tough – Eniola Ajao"। Punch। সংগ্রহের তারিখ ৩০ সেপ্টেম্বর ২০১৯।  "Eniola Ajao Biography: Age & Other Things You Did Not Know About Her"। 360 Dopes। ৮ জুলাই ২০১৮। সংগ্রহের তারিখ ৩০ সেপ্টেম্বর ২০১৯।  Bada, Gbenga (৮ জুলাই ২০১৮)। "'The Vendor' Odunlade Adekola's new comic movie gets release date"। Pulse NG। সংগ্রহের তারিখ ৩০ সেপ্টেম্বর ২০১৯।  Nathan Nathaniel Ekpo (১৯ নভেম্বর ২০১৮)। "Eniola Ajao's multi-million naira movie 'Yeye Alara' Released"। Modern Ghana। সংগ্রহের তারিখ ৩০ সেপ্টেম্বর ২০১৯।  Edwin Usoboh (২৩ নভেম্বর ২০১৮)। "Eniola Ajao returns with new epic, Yeye Alara"। The New Telegraph। সংগ্রহের তারিখ ৩০ সেপ্টেম্বর ২০১৯।  "Best of Nollywood Awards 2015 See full list of winners"। pulse.ng। সংগ্রহের তারিখ ১৪ জুন ২০১৬।
ওরিসাবা পর্বত

ওরিসাবা পর্বত (স্পেনীয় ভাষায়: Pico de Orizaba) বা সিতলালতেপেতল (Citlaltépetl) পূর্ব মেক্সিকোতে ওরিসাবা শহরের কাছে মেক্সিকোর বেরাক্রুস ও পুয়েবলা অঙ্গরাজ্যগুলির মধ্যকার সীমান্তের উপর অবস্থিত একটি আগ্নেয়গিরি। এটি সমুদ্র সমতল থেকে ৫,৬৩৬ মিটার উঁচু। এটি মেক্সিকোর সর্বোচ্চ পর্বত এবং উত্তর আমেরিকা মহাদেশের ৩য় সর্বোচ্চ পর্বত ও সর্বোচ্চ আগ্নেয়গিরি। ১৫৬৬ সালেস সর্বশেষ পর্বতটিতে বড় রকমের অগ্ন্যুদগীরণ ঘটে। "সিতলালতেপেতল" নামটি নাউয়াতল ভাষা থেকে এসেছে, যার অর্থ "তারার পর্বত"। Brown, Stephen (২০০৩)। "Orizaba" (পিডিএফ)। Sombrilla। University of Texas at San Antonio। পৃষ্ঠা 23। ৩০ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ জুলাই ২০১৪।  The elevation given by INEGI mapping is 5,611 m. Higher elevations are given by various other authorities (including 5,747 m by the National Geographic Society). "Mexico Ultras". See also Note #1. Peaklist.org. Retrieved 2012-10-20. "Pico de Orizaba"। Peakbagger.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বদরুন নেছা

বেগম বদরুন নেছা (জন্ম: ১ জুলাই ১৯৬২) গণপ্রজাতন্ত্রী বাংলাদেশ সরকারের একজন অবসরপ্রাপ্ত সচিব যিনি বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করেছেন। এর আগে তিনি মহিলা বিষয়ক অধিদপ্তরের মহাপরিচালক হিসেবে কর্মরত ছিলেন। ২০১৯ সালের ৩১ ডিসেম্বর তিনি বাংলাদেশ সরকারের সচিব পদে পদোন্নতি লাভ করেন। বদরুন নেছা ১ জুলাই ১৯৬২ সালে নরসিংদী জেলায় জন্মগ্রহণ করেন। তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতকোত্তর ডিগ্রি অর্জন করেন। বদরুন নেছা ১৯৮৬ ব্যাচের কর্মকর্তা হিসেবে ১৯৮৯ সালের ২০ ডিসেম্বর প্রশাসন ক্যাডারে বাংলাদেশ সিভিল সার্ভিসে যোগদান করেন। মাঠ প্রশাসন ও সচিবালয়ের বিভিন্ন দায়িত্ব পালন সহ জনপ্রশাসন মন্ত্রণালয়ের সিনিয়র সহকারী সচিব, যোগাযোগ ও কৃষি মন্ত্রণালয়ের উপসচিব, যুগ্মসচিব হিসেবে স্বাস্থ্য ও পরিবার কল্যাণ মন্ত্রণালয়ের পরিচালক এবং এনজিও বিষয়ক ব্যুরোতে কাজ করেন। ২০১৬ সালের ২৭ নভেম্বর তাকে অতিরিক্ত সচিব হিসেবে পদোন্নতি দেওয়া হয়। ২০১৯ সালের ২৮ জানুয়ারি থেকে ২০১৯ সালের ৩০ ডিসেম্বর পর্যন্ত তিনি মহিলা বিষয়ক অধিদপ্তরের মহাপরিচালক হিসেবে কর্মরত ছিলেন। ২০১৯ সালের ৩১ ডিসেম্বর তিনি বাংলাদেশ সরকারের সচিব হিসেবে পদোন্নতি পেয়ে ২০২০ সালের ১ জানুয়ারি থেকে বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করেন। তিনি ২০২১ সালের ৩০ জুন সরকারি চাকরি থেকে অবসর লাভ করেন। যুগান্তর রিপোর্ট (২ জানুয়ারি ২০২০)। "বঙ্গবন্ধুর সমাধিতে ৭ সচিবের শ্রদ্ধা নিবেদন"। দৈনিক যুগান্তর। সংগ্রহের তারিখ ২৩ মে ২০২০।  "বাংলাদেশ সিভিল সার্ভিস প্রশাসন একাডেমি, বদরুন নেছা"। বাংলাদেশ জাতীয় তথ্য বাতায়ন। ৯ মার্চ ২০২০। ১৬ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৪ মে ২০২০।  স্পেশাল করেসপন্ডেন্ট, ইসমাইল হোসেন (৮ মার্চ ২০২০)। "প্রশাসনে নারীর জয়: সচিব ১০, ডিসি ৮ জেলায়"। বাংলানিউজটোয়েন্টিফোর.কম। সংগ্রহের তারিখ ২৩ মে ২০২০।  "প্রজ্ঞাপন" (পিডিএফ)। জনপ্রশাসন মন্ত্রণালয়। সংগ্রহের তারিখ ২৪ ফেব্রুয়ারি ২০২৩।
বাহরাইনের সংবাদপত্রের তালিকা

বাহরাইনের প্রথম স্থানীয় পত্রিকাটি ছিল আল বাহরাইন যা ১৯৯৯ সাল থেকে ১৯৪৪ সালের মধ্যে প্রকাশিত হয়েছিল। বাহরাইনের তথ্য বিষয়ক কর্তৃপক্ষ জানিয়েছে যে, ১৯৯৯ সালে খবরের সংখ্যা ছিল চারটি যা আরবি ও ইংরেজি ভাষায় প্রকাশিত হত। ২০১২ সালে দেশে মোট ১২ টি দৈনিক এবং সাপ্তাহিক ছিল। বাহরাইনের মিডিয়া বাহরাইনের সংস্কৃতি সংবাদপত্রের তালিকা Abdallah Shalaby, Salah al Din al Jurshi, Mostafa El Nabarawy, Moheb Zaki, Qays Jawad Azzawi, Antoine Nasri Messarra (২০১০)। Towards a Better Life: How to Improve the State of Democracy in the Middle East and North Africa। GPoT। পৃষ্ঠা 127। আইএসবিএন 978-605-4233-21-2। সংগ্রহের তারিখ ৪ অক্টোবর ২০১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "About IAA"। Information Affairs Authority। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৪।  বাহরাইনের সংবাদপত্রের তালিকা
উইলিস টাওয়ার

উইলিস টাওয়ার বা সিয়ার্স টাওয়ার (বর্তমান নাম উইলিস টাওয়ার) মার্কিন যুক্তরাষ্ট্রের শিকাগো শহরে অবস্থিত একটি আকাশচুম্বি অফিস ভবন। ১৯৭৩ সালে এর নির্মাণ শেষ হয়। তখন থেকে শুরু করে নব্বই এর দশকের শেষভাগ পর্যন্ত এটি ছিল বিশ্বের উচ্চতম ভবন । ১৯৭০ সালের আগস্ট মাসে উইলিস টাওয়ারের নির্মাণ কাজ শুরু হয়। ভবনটি এর সর্বোচ্চ উচ্চতায় পৌছায় ১৯৭৩ সালের ৩রা মে তারিখে। নির্মাণ কাজ সমাপ্ত হওয়ার পর এটি নিউইয়র্কের ওয়ার্ল্ড ট্রেড সেন্টারকে ছাড়িয়ে বিশ্বের উচ্চতম ভবনে পরিণত হয়। ভবনটিতে ১০৮টি তলা রয়েছে (নির্মাতারা অবশ্য ছাদ ও এলিভেটর পেন্টহাউজকে হিসাব করে ১১০ তলা দাবি করেন)। পূর্ব দিকের প্রবেশ পথ হতে ছাদ পর্যন্ত উচ্চতা ১,৪৫০ ফুট ৭ ইঞ্চি (৪৪২ মিটার)। ১৯৮২ সালের ফেব্রুয়ারি মাসে এর ছাদে দুইটি টেলিভিশন এন্টেনা বসানো হয়। এগুলি সহ মোট উচ্চতা দাঁড়ায় ১,৭০৭ ফুট (৫২০ মিটার)। পশ্চিম দিকের এন্টেনাটিকে পরে ২০০০ সালের জুন ৫ তারিখে বাড়িয়ে দেয়ায় ভবনের উচ্চতা দাড়াঁয় ১,৭২৯ ফুট (৫২৭ মিটার), যা ওয়ার্ল্ড ট্রেড সেন্টারের ১ম টাওয়ারের এন্টেনাকে ছাড়িয়ে যায়। যুক্তরাষ্ট্রের অন্য যেকোন বাণিজ্যিক ভবনের চাইতে উইলিস টাওয়ারের মোট এলাকা বেশি। সব ভবন বিচার করলে পেন্টাগণ এর পরেই এর স্থান। ৩০-৩২, ৬৪-৬৫, ৮৮-৮৯, ও ১০৬-১০৭ তলার মধ্যে ১ তলা উঁচু কালো ব্যান্ড রয়েছে, যা বায়ুচলাচল ও রক্ষনাবেক্ষনের যন্ত্রপাতি রাখার জন্য রাখা হয়েছে। ভবনটির প্রাতিষ্ঠানিক ঠিকানা ২৩৩ দক্ষিণ ওয়াকার ড্রাইভ, শিকাগো, ইলিনয়, ৬০৬০৬। উইলিস টাওয়ার এর শীষ ইলিনয় এর সর্বোচ্চ বিন্দু। এর আ্যন্টেনার সর্বোচ্চ শঙ্গ হল রাস্তায় স্তর এর ১৭৩০ ফুট বা সমুদ্রতল এর ২৩২৫ ফুট উপরে। এর ছাদ হল রাস্তায় স্তর এর ১৪৫০ ফুট ৭ ইঞ্চি উপরে বা সমুদ্রতল এর ২০৪৬ ফুট উপরে। ১০৩ তম তলার পর্যবেক্ষণ ডেক (স্কাই ডেক) হল রাস্তায় স্তর থেকে ১৩৫৩ ফুট বা সমুদ্রতল উপরে ১৯৪৮ ফুট। ১০৩ তলায় অবস্থিত রেস্টরুম পশ্চিম গোলার্ধে সর্বোচ্চ (রাস্তায় স্তর থেকে আপেক্ষিক)। ভবনটির নকশা একটি সিগারেট প্যাকেজের বিজ্ঞাপন দ্বারা অণুপ্রাণিত হয়েছে। জন হ্যানকক সেন্টার পর্যবেক্ষণ ডেক থেকে দেখা যাচ্ছে উইলিস টাওয়ার 900 North Michigan, Park Tower, the John Hancock Center, the Trump Tower, and Aon Center (L-R) as seen from Willis Tower Skydeck. Westward view from Willis Tower Panorama of Chicago skyline as seen from Willis Tower Skydeck View down to South Wacker Drive from the Skydeck A view of Willis Tower at dusk A ground-level view of the multiple balconies at Willis Tower Skydeck View of Willis Tower from John Hancock Center Highway entering Chicago (view from Willis Tower) View of lake Michigan from Willis Tower "Willis Tower - The Skyscraper Center"। Council on Tall Buildings and Urban Habitat। ৩০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৭ মে ২০১৪।  The tower has 108 stories as counted by standard methods, though the building's owners count the main roof as 109 and the mechanical penthouse roof as 110. Emporis.com Retrieved on June 7, 2008 উইকিমিডিয়া কমন্সে উইলিস টাওয়ার সংক্রান্ত মিডিয়া রয়েছে। Official Willis Tower office-space leasing website Willis Tower Skydeck website[স্থায়ীভাবে অকার্যকর সংযোগ] Willis Tower on CTBUH Skyscraper Center স্ট্রাকচারে Willis Tower (ইংরেজি)
ভুটানের সংবাদপত্রের তালিকা

নীচে ভুটানে প্রকাশিত সংবাদপত্রের একটি তালিকা রয়েছে। ভুটান অবজার্ভার - ইংরেজি এবং জোংখা; পূর্বে দ্বি-সাপ্তাহিক, এখন কেবল অনলাইনে ভুটান টাইমস - ইংরেজি; সাপ্তাহিক ভুটান টুডে - ইংরেজি; দ্বি-সাপ্তাহিক ভুটান ইয়ুথ - ইংরেজি দ্য ভুটানিজ - ইংরেজি এবং জোংখা; সাপ্তাহিক বিজনেস ভুটান - ইংরেজি এবং জোঙ্গখা; সাপ্তাহিক দ্রুক নেইতশুল - জংখা দ্রুক ইয়েদজার - জংখা গিয়ালচি সরশোগ - জংখা দ্য জার্নালিস্ট - ইংরেজি এবং জোংখা; সাপ্তাহিক কুয়েনসেল - ইংরেজি এবং জংখা ; দৈনিক ভুটান নিউজ সার্ভিস - ইংরেজি এবং নেপালি; ভুটানের বাইরে অবস্থিত ভুটানের মিডিয়া ভুটানের সংবাদপত্রের তালিকা ভুটান ইনফোকম এবং মিডিয়া কর্তৃপক্ষ মিডিয়া এবং গণতন্ত্রের জন্য ভুটান কেন্দ্র ভুটানমিডিয়া ফাউন্ডেশন ভুটান - অফিসিয়াল ওয়েবসাইট কুয়েনসেল - অফিসিয়াল ওয়েবসাইট Wangchhuck, Lily (২০০৮)। Facts About Bhutan: The Land of the Thunder Dragon। Absolute Bhutan Books। পৃষ্ঠা 149। আইএসবিএন 99936-760-0-4।  "Journalists Association of Bhutan"। http://jabbhutan.com। Journalists Association of Bhutan। ২০১৩-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৩-০৮-৩১।  |ওয়েবসাইট= এ বহিঃসংযোগ দেয়া (সাহায্য) "Bhutan News Service"। ৪ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৩ মে ২০২০।
রাজীব গান্ধী সমুদ্রসেতু

রাজীব গান্ধী সমুদ্রসেতু বা বান্দ্রা-ওরলী সমুদ্রসেতু (মারাঠি: वांद्रे-वरळी सागरी सेतू) ভারতের বাণিজ্যিক রাজধানী মুম্বই শহরের পশ্চিম শহরতলী ও বান্দ্রা অঞ্চলের সঙ্গে কেন্দ্রীয় মুম্বাইয়ের ওরলি অঞ্চলের সংযোগরক্ষাকারী প্রি-স্ট্রেসড কংক্রিট ভায়াডাক্ট অ্যাপ্রোচ সহ একটি কেবল-স্টেইড সেতু। এটি ওয়েস্ট আইল্যান্ড ফ্রিওয়ে প্রকল্পের প্রথম পর্যায়। বর্তমানে এই সেতুর চারটি লেন যানচলাচলের জন্য উন্মুক্ত। কাজ সম্পূর্ণ হওয়ার পর এটি ৮ লেনের সেতু হবে। মহারাষ্ট্র রাজ্য সড়ক উন্নয়ন নিগম পরিকল্পিত সেতুটি নির্মাণ করে হিন্দুস্তান কনস্ট্রাকশন কোম্পানি। সেতুটি তৈরি করতে খরচ হয় প্রায় ১৬০০ কোটি টাকা। ২০০৯ সালের ৩০ জুন কংগ্রেস সভানেত্রী তথা ইউপিএ চেয়ারপার্সন সোনিয়া গান্ধী সেতুটি উদ্বোধন করে জনসাধারণের জন্য খুলে দেন। এই সেতু নির্মাণের ফলে বান্দ্রা থেকে ওরলি পর্যন্ত ৪৫-৬০ মিনিটের যাত্রাপথের সময়কাল ৭ মিনিটে নেমে আসে। সপ্তাহের স্বাভাবিক কর্মদিবসে এই সেতু ধরে গড়ে ২৫,০০০ যান চলাচল করে। "Bandra-Worli sealink named 'Rajiv Gandhi Sealink'"। The Times of India। ২০০৯-০৭-০৮। সংগ্রহের তারিখ ২০০৯-০৮-২৩।  "Finally, a date set for opening of Bandra-Worli sea link"। expressindia.com। Indian Express। ২০০৯-০৬-১১। ২০১২-১০-০২ তারিখে মূল থেকে আর্কাইভ করা। সংগ্রহের তারিখ ২০০৯-০৬-১১।  "Refer to Package IV - Project Status"। ২৪ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০০৯।  "সংরক্ষণাগারভুক্ত অনুলিপি"। ৩১ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০০৯।  http://timesofindia.indiatimes.com/Cities/Mumbai/Bandra-Worli-sealink-opens-midnight/articleshow/4718305.cms Bandra-Worli sea link extended up to Haji Ali "Sea Link is the new weekend hotspot"। ২৭ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০০৯।  উইকিমিডিয়া কমন্সে রাজীব গান্ধী সমুদ্রসেতু সংক্রান্ত মিডিয়া রয়েছে। Bandra-Worli Sealink Project ওয়েব্যাক মেশিনে আর্কাইভকৃত ১৫ এপ্রিল ২০০৯ তারিখে Bandra-Worli Sea Link Project official website **Open in IE only. Latest Pictures including Night shots Bandra-Worli Sea Link: A hi-tech incompetence? from The Economic Times